
	2. ATSAKINGI ASMENYS

	2.1. Pirkėjo kontaktiniai asmenys, atsakingi už Sutarties vykdymą, Prekių priėmimą, Sąskaitų per informacinę sistemą „E. sąskaita“ priėmimą
	(nurodyti padalinį / skyrių, pareigas, vardą, pavardę, tel., el. paštą)

	2.2. Tiekėjo kontaktiniai asmenys, atsakingi už Sutarties vykdymą
	(nurodyti padalinį / skyrių, pareigas, vardą, pavardę, tel., el. paštą)

	3. SUTARTIES DALYKAS

	3.1. Sutarties dalykas 
	Pirkėjas numato įsigyti tinklo įrangą. Pirkimo objektas – projektui „Itin spartaus ryšio infrastruktūra“ įgyvendinti reikalinga įranga – komutatoriai. Tiekėjas įsipareigoja Sutartyje numatytomis sąlygomis perduoti Pirkėjui tinklo įrangą, t.y. – komutatorius (toliau – Prekės).

Išsamus Prekių aprašymas ir kiti reikalavimai tiekiamoms Prekėms nustatyti Sutarties priede Nr. (nurodyti) „Techninė specifikacija“ (toliau – Techninė specifikacija) ir Sutarties priede Nr. (nurodyti) „Pasiūlymas“.

	3.2. Pirkimo numeris
	(nurodyti)

	3.3. Informacija apie Europos Sąjungos lėšomis finansuojamą projektą arba kitą projektą
	
Ekonomikos gaivinimo ir atsparumo didinimo priemonės finansuojamo projekto Nr. 08-003-P-0002, „Itin spartaus ryšio infrastruktūra“.

	4. PREKIŲ PRISTATYMO TERMINAI IR PREKIŲ PERDAVIMO - PRIĖMIMO TVARKA

	4.1. Prekių pristatymo terminai, kai Prekės pristatomos dalimis
	Tiekėjas įsipareigoja  Prekes įdiegti ir Pirkėjui perdavimo-priėmimo aktu perduoti iki 2026-02-27. Prekės pristatomos į tinklo mazgus, esančius Lietuvos Respublikos teritorijoje (Alytaus, Kauno, Klaipėdos, Marijampolės, Panevėžio, Šiaulių, Tauragės, Telšių, Utenos, Vilniaus apskrityse).

	4.2. Prekių (ar jų dalies) pristatymo termino pratęsimas
	Tiekėjas turi teisę į Prekių pristatymo termino pratęsimą, tačiau tik tuo atveju, jei atsiranda įrodymais pagrįstų kliūčių ar trukdymų, kurių atsiradimui Tiekėjas neturi įtakos ir už kuriuos jis neatsako ir kurie sukelti ir priskirtini tretiesiems asmenims, ar kitų aplinkybių, kurių Tiekėjas negalėjo iš anksto numatyti. Aplinkybės, kuriomis grindžiama būtinybė pratęsti Prekių tiekimo terminą, jokiu būdu negali priklausyti nuo Tiekėjo. Kiekvienu tokiu atveju, Tiekėjas raštu nedelsdamas, bet ne vėliau kaip per 5 darbo dienas apie tai praneša Pirkėjui, pateikdamas minėtų aplinkybių egzistavimo įrodymus. Nurodytas aplinkybes vertina Pirkėjas. Pirkėjui sutikus, Prekių pristatymo terminas gali būti pratęsiamas tik minėtų aplinkybių egzistavimo laikotarpiui, bet ne ilgiau nei 30 dienų laikotarpiui.

	4.3. Užsakymų teikimo tvarka
	Užsakymai teikiami Tiekėjo nurodytu elektroniniu paštu ir laikomi gautais po 24 (dvidešimt keturių valandų) nuo užsakymo pateikimo.

	4.4. Dėl Prekių pristatymo dalimis vertės / apimties
	Netaikoma



	4.5. Kartu su Prekėmis pateikiami dokumentai 
	Pristatydamas prekes Pirkėjo nurodytais adresais, Tiekėjas turi pateikti Pirkėjui visą techninėje specifikacijoje ir pirkimo dokumentuose nurodytą Prekių dokumentaciją.
Tiekėjui nepateikus visos Prekių dokumentacijos, laikoma, kad Prekės neatitinka Sutartyje nustatytų reikalavimų.

	5. SUTARTIES KAINA IR ATSISKAITYMO TVARKA

	5.1. Sutarčiai taikomas kainos apskaičiavimo būdas
	Fiksuoto įkainio kainodara



	5.2. Pradinės Sutarties vertė ir Sutarties kaina, kai taikoma fiksuoto įkainio kainodara










	Pradinės Sutarties vertė yra (nurodyti sumą skaičiais) Eur, (nurodyti sumą žodžiais) be PVM. 
PVM sudaro (nurodyti sumą skaičiais) Eur, (nurodyti sumą žodžiais).
Sutarties kaina yra (nurodyti sumą skaičiais) Eur, (nurodyti sumą žodžiais) Eur su PVM.

Šioje Sutartyje Pradinės Sutarties vertė yra lygi Tiekėjo pasiūlymo kainai be PVM, apskaičiuotai sudauginus maksimalų Prekių kiekį iš Tiekėjo pasiūlyto įkainio be PVM. Pirkėjas perka Prekes pagal poreikį Sutartyje arba jos priede Nr. (nurodyti)   nurodytais įkainiais, neviršijant jame nurodyto Prekių maksimalaus kiekio. 
Pirkėjas įsipareigoja išpirkti maksimalų Prekių kiekį. 

	5.3. Sutarties kainos / įkainių perskaičiavimas taikant peržiūros taisykles


	Sutarties įkainiai bus perskaičiuojami:
5.3.1. dėl PVM tarifo pasikeitimo;
5.3.3. dėl kainų lygio pokyčio.

	5.3.1. Sutarties kainos / įkainių peržiūra dėl PVM tarifo pasikeitimo
	Jeigu Sutarties vykdymo metu pasikeičia PVM mokėjimą reglamentuojantys teisės aktai, darantys tiesioginę įtaką Tiekėjo tiekiamų Prekių Sutartyje nurodytai kainai/įkainiams, Sutarties kaina / įkainiai perskaičiuojami nekeičiant Prekių kainos / įkainio be PVM. 

Perskaičiavimas įforminamas Susitarimu ne vėliau kaip per 7 (septynias) darbo dienas nuo PVM mokėjimą reglamentuojančių teisės aktų pasikeitimo, kuris tampa neatskiriama Sutarties dalimi. Perskaičiuota (-as) Sutarties kaina/įkainis taikoma (-as) už tą Prekių dalį, kurios bus tiekiamos nuo Šalių pasirašyto Susitarimo įsigaliojimo dienos.

	5.3.2. Sutarties kainos / įkainių peržiūra dėl kitų mokesčių, lemiančių Prekių kainos pokytį, pasikeitimo
	Netaikoma


	5.3.3. Sutarties kainos / įkainių peržiūra dėl kainų lygio pokyčio


	5.3.3.1 Pirkimo sutartyje nurodytų įkainių/kainų perskaičiavimas dėl kainų lygio pokyčio:
	5.3.3.1.1. Bet kuri pirkimo sutarties šalis pirkimo sutarties galiojimo metu turi teisę inicijuoti pirkimo sutartyje numatytų įkainių/kainų perskaičiavimą (keitimą) ne anksčiau kaip po 6 (šešių) mėnesių nuo Paskutinės pirkimo, kurio pagrindu sudaryta ši pirkimo sutartis, pasiūlymų pateikimo termino dienos (jeigu perskaičiavimas jau buvo atliktas – nuo paskutinio perskaičiavimo pagal šį punktą dienos), jeigu Importuotų prekių kainų pokytis (J) Informacijos ir ryšių paslaugos, apskaičiuotas kaip nustatyta 5.3.3.1.5. punkte, viršija 5 procentus. Atlikdamos perskaičiavimą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Vyriausybės duomenų agentūros ar kitos institucijos išduoto dokumento ar patvirtinimo.
	5.3.3.1.2. Šalys privalo Susitarime nurodyti Indekso reikšmę laikotarpio pradžioje ir jos nustatymo datą, Indekso reikšmę laikotarpio pabaigoje ir jos nustatymo datą, Indekso pokyčio koeficientą, perskaičiuotą fiksuotos kainos sumą arba perskaičiuotus fiksuotus įkainius, perskaičiuotą Pradinės pirkimo sutarties vertę bei kitą perskaičiavimui reikšmingą informaciją.
	5.3.3.1.3. Šalys privalo sudaryti Susitarimą dėl kainos/įkainių perskaičiavimo per 10 darbo dienų nuo Šalies prašymo, kuriame pateikiama visa reikiama informacija, kitai Šaliai perskaičiuoti kainą/įkainius pateikimo dienos. 
	5.3.3.1.4. Perskaičiuotieji įkainiai taikomi priėmimo-perdavimo aktu/ais nepriimtoms Prekėms, pateiktoms po to, kai Šalys sudaro susitarimą dėl įkainių perskaičiavimo.
	5.3.3.1.5. Nauja kaina/įkainiai apskaičiuojami pagal formulę:
, kur

a – kaina/įkainis (Eur be PVM)) (jei jis jau buvo perskaičiuotas, tai po paskutinio perskaičiavimo).
a1 – perskaičiuota (pakeista) kaina/įkainis (Eur be PVM).
k – Pagal indeksą Importuotų prekių kainų pokytis (J) Informacijos ir ryšių paslaugos kainų/įkainių pokyčiai apskaičiuotas Importuotų prekių kainų pokytis (J) Informacijos ir ryšių paslaugos kainų pokytis (padidėjimas arba sumažėjimas) (%). „k“ reikšmė skaičiuojama pagal formulę: 
, (proc.) kur
Indnaujausias – kreipimosi dėl kainos perskaičiavimo išsiuntimo kitai šaliai datą naujausias paskelbtas indeksas Importuotų prekių kainų pokytis (J) Informacijos ir ryšių paslaugos.
Indpradžia – laikotarpio pradžios datos (mėnesio) indeksas Importuotų prekių kainų pokytis (J) Informacijos ir ryšių paslaugos. Pirmojo perskaičiavimo atveju laikotarpio pradžia (mėnuo) yra Paskutinės pirkimo, kurio pagrindu sudaryta ši pirkimo sutartis, pasiūlymų pateikimo termino dienos mėnuo. Antrojo ir vėlesnių perskaičiavimo atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.
	5.3.3.1.6. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuotas įkainis „a“ suapvalinamas iki dviejų skaitmenų po kablelio. 
	5.3.3.1.7. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas.

	5.3.4. Sutarties kainos / įkainių peržiūra dėl kainų lygio pokyčio pagal Prekių grupių kainų pokyčius
	Netaikoma



	5.4. Sutarties kainos / įkainių apskaičiavimas taikant kiekio (apimties) keitimo taisykles
	Netaikoma



	5.5. Atsiskaitymo su Tiekėju terminas ir tvarka
	Pirkėjas atsiskaito su Tiekėju ne vėliau kaip per 30 (trisdešimt) dienų nuo tinkamų mokėjimo dokumentų gavimo dienos. 

Apmokėjimo sąlygos:
Mokėjimai bus atliekami remiantis pasiūlymo formoje pateiktais įkainiais bei pateikta sąskaita ir priėmimo – perdavimo aktu, kuriame nurodytos užsakytos, pristatytos, įdiegtos ir paleistos Prekės, kurių visa dokumentacija yra perduota Pirkėjui. Tiekėjas sąskaitą gali išrašyti ir pateikti Pirkėjui tik po to, kai pasirašomas priėmimo – perdavimo aktas. Mokėtinos lėšos pervedamos į Tiekėjo nurodytą sąskaitą. Sumokėjimo diena – tai diena, kai lėšos pervedamos iš Pirkėjo atsiskaitomosios sąskaitos.

	5.6. Avansas
	Tiekėjui išmokėto avanso suma 40 procentų nuo Sutarties vertės be PVM, nurodytos Specialiųjų sąlygų 5.2 punkte. Pirkėjas sumoka Tiekėjui avansą pagal Tiekėjo pateiktą prašymą ir išankstinio mokėjimo sąskaitą ne vėliau kaip per 30 (trisdešimt) dienų nuo Tiekėjo prašymo ir išankstinio mokėjimo sąskaitos ir Avanso užtikrinimo gavimo dienos.
Sumokėtas išankstinis mokėjimas (avansas) atskaitomas iš kiekvieno mokėjimo proporcingai mokėjimo sumai, t. y. iš kiekvieno mokėjimo atskaitoma proporcinga dalis išankstiniam mokėjimui padengti. Tiekėjas, suderinęs su Pirkėju, turi teisę grąžinti avansą ar jo dalį didesnėmis, nei šiame punkte numatytomis dalimis.

	5.7. Avanso užtikrinimas
	Avanso užtikrinimo dydis 100 procentų nuo avanso dydžio be PVM, nurodyto Specialiųjų sąlygų 5.6 punkte.
Reikalavimai Avanso užtikrinimui nustatyti Bendrųjų sąlygų 12.1 poskyryje. 

	6. PREKIŲ KOKYBĖ IR GARANTINIAI ĮSIPAREIGOJIMAI

	6.1. Garantinis terminas
	Prekėms nustatomas Tiekėjo pasiūlytas arba Prekių gamintojo taikomas Garantinis terminas, tačiau bet kokiu atveju ne trumpesnis kaip 36 mėnesiai. Garantinis terminas, skaičiuojamas nuo Prekių priėmimo-perdavimo–akto pasirašymo dienos. Garantinio laikotarpio įsipareigojimai yra numatyti techninėje specifikacijoje.

	6.2. Garantinė priežiūra
	Šalys susitaria, kad Pirkėjui pranešus Tiekėjui apie Prekių gedimą/defektus, Tiekėjui nustatomas reakcijos laikas – 2 (dvi) valandos. Minėti gedimai šalinami dvidešimt keturias valandas į parą, septynias dienas per savaitę.
Tiekėjas privalo pašalinti trūkumus ne vėliau kaip per 48 valandas nuo pranešimo apie gedimą gavimo.
Prekių trūkumų nustatymo bei šalinimo tvarka nustatyta Bendrųjų sąlygų 7 skyriuje.

	7. SUTARTIES VYKDYMUI PASITELKIAMI SUBTIEKĖJAI

	Sutarties vykdymui pasitelkiami subtiekėjai ir (ar) specialistai
	Sutarties vykdymui subtiekėjai ir (ar) specialistai nepasitelkiami.

arba

Sutarties vykdymui pasitelkiami subtiekėjai ir (ar) specialistai yra nurodyti Sutarties priede Nr. [...] „Sutarties vykdymui pasitelkiami subtiekėjai ir (ar) specialistai“

	8. PRIEVOLIŲ PAGAL SUTARTĮ ĮVYKDYMO UŽTIKRINIMAS

	8.1. Prievolių pagal Sutartį įvykdymo užtikrinimas
	Prievolių pagal Sutartį įvykdymas užtikrinamas netesybomis (delspinigiais, bauda).

	8.2. Sutarties įvykdymo užtikrinimo pateikimas 
	Netaikoma.

	9. ŠALIŲ ATSAKOMYBĖ	

	9.1. Pirkėjui taikomos netesybos už mokėjimų pagal Sutartį vėlavimą
	Jei Pirkėjas, gavęs tinkamai pateiktą ir užpildytą Sąskaitą, uždelsia atsiskaityti už tinkamai Tiekėjo  perduotas kokybiškas Prekes per Sutartyje nurodytą terminą, Tiekėjas nuo kitos nei nustatytas terminas dienos skaičiuoja Pirkėjui 0,02 (dvi šimtosios) procento dydžio delspinigius nuo neapmokėtos sumos be PVM už kiekvieną vėlavimo dieną. 

	9.2. Tiekėjui taikomos netesybos
	9.2.1. Jeigu Tiekėjas vėluoja vykdyti užsakymą, tiekti Prekes ar ištaisyti jų trūkumus arba nevykdo kitų sutartinių įsipareigojimų, Pirkėjas nuo kitos nei nustatytas terminas dienos Tiekėjui skaičiuoja 0,02 % vėluojamų pristatyti, instaliuoti (įdiegti) ir paleisti Prekių kainos be PVM dydžio delspinigius už kiekvieną vėluojamą dieną.  

9.2.2. Tiekėjas privalo sumokėti Pirkėjui netesybas per 30 (trisdešimt) dienų nuo Pirkėjo pareikalavimo. 

	9.3. Tiekėjui / Pirkėjui taikoma bauda nutraukus Sutartį dėl esminio Sutarties pažeidimo
	Nutraukus Sutartį dėl esminio Sutarties pažeidimo, nustatyto Sutarties Specialiosiose sąlygose, mokama 10  procentų dydžio bauda nuo Pradinės Sutarties vertės be PVM, nurodytos Specialiųjų sąlygų 5.2 punkte. 

	9.4. Tiekėjui taikoma bauda dėl esamų subtiekėjų ar specialistų pakeitimo / naujų subtiekėjų pasitelkimo nesilaikant Bendrosiose sąlygose nurodytos subtiekėjų ir (ar) specialistų keitimo tvarkos 
	Netaikoma

	9.5. Tiekėjui taikomos baudos dėl aplinkosauginių ir (arba) socialinių kriterijų nesilaikymo
	Jeigu Prekių priėmimo metu nustatoma, kad Tiekėjas neatitinka pirkimo dokumentuose keliamų aplinkosauginių reikalavimų, nurodytų Specialiųjų sąlygų 12 skyriuje, Tiekėjas privalo sumokėti Pirkėjui 10 % nuo Sutarties vertės be PVM dydžio baudą.


	9.6. Tiekėjui / Pirkėjui taikoma bauda dėl konfidencialumo reikalavimų nesilaikymo
	Netaikoma


	9.7. Tiekėjui taikomos netesybos dėl pirkimo dokumentuose nustatytų kokybinių kriterijų nepasiekimo Sutarties vykdymo metu
	Jeigu Prekių priėmimo metu nustatoma, kad Tiekėjas nepasiekia Tiekėjo pasiūlyme nurodytų ekonominio naudingumo vertinimo kriterijų parametrų ar reikšmių, Tiekėjas privalo sumokėti Pirkėjui 10 % nuo Sutarties vertės be PVM dydžio baudą.


	9.8. Tiekėjui taikomos netesybos dėl Sutarties įvykdymo užtikrinimo nepratęsimo
	Netaikoma



	9.9. Kitos netesybos
	Netaikoma

	10. SUTARTIES GALIOJIMAS IR KEITIMAS

	10.1. Sutarties sudarymas ir įsigaliojimas
	Ši Sutartis laikoma sudaryta ir įsigalioja nuo Sutarties pasirašymo dienos (antrosios Šalies pasirašymo dieną).
Sutartis galioja iki visiško prievolių įvykdymo.

	10.2. Sutarties galiojimo termino pratęsimas
	Netaikoma

	11. SUTARTIES NUTRAUKIMAS

	11.1. Sutarties nutraukimo pagrindai
	Sutartis gali būti nutraukiama rašytiniu Šalių susitarimu arba vienašališkai, Bendrosiose sąlygose ir šiais Specialiosiose sąlygose nurodytais atvejais ir nustatyta tvarka.

	11.2. Esminiai Sutarties pažeidimai

	11.2.1. jeigu Tiekėjas nevykdo prisiimtų įsipareigojimų už Sutartyje nustatytą Sutarties kainą / įkainius;
11.2.2. jeigu paaiškėja, kad Tiekėjas nevykdo įsipareigojimų, kurie pasiūlymų vertinimo metu pirkimo dokumentuose buvo nustatyti kaip pasiūlymų vertinimo kriterijai ir už kuriuos Tiekėjui buvo skiriamos reikšmės, kai pasiūlymas vertintas pagal kainos / sąnaudų ir kokybės santykį ir Tiekėjas per 10 (dešimt) darbo dienų neištaiso pažeidimų;
11.2.3. jeigu Tiekėjas nesilaiko Sutartyje nustatytų Prekių tiekimo terminų ir vėluoja pristatyti Prekes daugiau nei 10 (dešimt) darbo dienų nuo Sutartyje nustatyto Prekių pristatymo termino;
11.2.4. Tiekėjas pažeidžia Prekių pristatymo terminus ir dėl Prekių pristatymo vėlavimo Prekės tampa nebereikalingos;
11.2.5. Tiekėjas daugiau kaip 2 (du) kartus pristato Prekes, kurios neatitinka Sutartyje ir (ar) Įstatymuose nustatytų reikalavimų Prekėms;
11.2.6. Tiekėjo kvalifikacija tapo nebeatitinkančia pirkimo dokumentuose nustatytų Sutarties tinkamam vykdymui būtinų reikalavimų ir šie neatitikimai nebuvo ištaisyti per 14 (keturiolika) kalendorinių dienų nuo kvalifikacijos tapimo neatitinkančia dienos;
11.2.7. Tiekėjas pažeidžia šios Sutarties nuostatas, reglamentuojančias konkurenciją, intelektinės nuosavybės, konfidencialios informacijos valdymą, nacionalinio saugumo interesus ar aplinkosauginius kriterijus;
11.2.8. Tiekėjas pažeidžia Bendrųjų sąlygų nuostatas dėl Sutarties vykdymui pasitelkiamų naujų subtiekėjų ir (ar specialistų) / esamų subtiekėjų ir (ar) specialistų keitimo.

	12. APLINKOSAUGINIAI IR SOCIALINIAI KRITERIJAI (taikoma, jeigu aplinkosauginiai ir (arba) socialiniai kriterijai nustatomi kaip Sutarties vykdymo sąlygos)

	12.1. Aplinkosauginių kriterijų nustatymo teisinis pagrindas
	Pirkimas vykdomas vadovaujantis Lietuvos Respublikos aplinkos ministro 2022 m. gruodžio 13 d. įsakymo Nr. D1-401 „Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams ir pirkimams taikytini Aplinkos apsaugos kriterijai, sąrašo, Aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ pakeitimo“ (toliau – Aprašas) 4.4.4.3., 4.4.4.4 ir 4.4.4.5 punktais, nes perkamoms prekėms pagaminti naudojama mažiau ar nenaudojama pavojingųjų cheminių medžiagų, neteršiama aplinka ir nekeliamas pavojus sveikatai, jos yra tvirtos, ilgaamžės, funkcionalios, jų sudedamosios dalys tinka naudoti daug kartų ir lengvai pataisomos ar pakeičiamos, prekės (ir/ar jų dalys) tinkamos paruošti pakartotiniam naudojimui, o virtusios atliekomis gali būti perdirbamos. Prekių pakuotės turi atitikti Lietuvos Respublikos pakuočių ir pakuočių atliekų tvarkymo įstatymo ir Lietuvos Respublikos aplinkos ministro 2002 m. birželio 27 d. įsakymu Nr. 348 „Dėl pakuočių ir pakuočių atliekų tvarkymo taisyklių patvirtinimo“ patvirtintų Pakuočių ir pakuočių atliekų tvarkymo taisyklių reikalavimus. Aplinkos apaugos kriterijai nustatyti sutarčių vykdymo sąlygose ir specialiųjų pirkimo sąlygų 2 priede „Techninė specifikacija“.  

	12.2. Su Prekių pakuotėmis susiję aplinkosauginiai kriterijai 
	Prekių pakuotės turi atitikti Lietuvos Respublikos pakuočių ir pakuočių atliekų tvarkymo įstatymo ir Lietuvos Respublikos aplinkos ministro 2002 m. birželio 27 d. įsakymu Nr. 348 „Dėl pakuočių ir pakuočių atliekų tvarkymo taisyklių patvirtinimo“ patvirtintų Pakuočių ir pakuočių atliekų tvarkymo taisyklių reikalavimus.
Tiekėjas turi pateikti atitiktį reikalavimams įrodančius dokumentus: gamintojo ir (ar) importuotojo raštišką patvirtinimą apie pakuotės atitiktį arba kitus lygiaverčius įrodymus.
Nustačius, kad Tiekėjas šiame punkte nustatytų reikalavimų nesilaiko, už Prekių priėmimą atsakingas Pirkėjo atstovas turi teisę Prekių nepriimti ir laikyti, kad Prekės turi trūkumų, kuriuos Tiekėjas privalo ištaisyti, kitu atveju Tiekėjui taikoma Specialiųjų sąlygų 9.5 punkte nurodyto dydžio bauda.  

	12.3. Su Prekių pristatymu susiję aplinkosauginiai kriterijai 
	Netaikoma


	12.4. Su Prekėmis susijusių paslaugų (pavyzdžiui, montavimo, apmokymo ir kitos parengimui naudoti skirtos paslaugos) teikimu susiję aplinkosauginiai kriterijai
	12.4.1. Ilgesnės trukmės garantijos teikimas. Tiekėjas turi 36 mėnesius teikti garantijos 
paslaugas, pagal techninėje specifikacijoje nurodytus garantijos paslaugų reikalavimus.
12.4.2. Nuolatinė galimybė įsigyti atsarginių dalių. Tiekėjas turi užtikrinti, kad 36 mėnesius nuo atitinkamos prekės priėmimo-perdavimo akto pasirašymo dienos būtų galima įsigyti atsarginių dalių.
12.4.3. Prekei pagaminti naudojama mažiau ar nenaudojama pavojingųjų cheminių medžiagų, neteršiama aplinka ir nekeliamas pavojus sveikatai. Tiekėjas privalo užtikrinti Europos Sąjungos RoHS (angl. „Restriction of Hazardous Substances“) direktyvų (2002/95/EC (RoHS 1), 2011/65/EU (RoHS 2), 2015/863 (RoHS 2 amendment)), draudžiančių gamyboje naudoti  aplinkai ir žmogaus sveikatai pavojingas medžiagas (pvz., gyvsidabrį, kadmį, šviną, šešiavalentį chromą, o taip pat antipirenus), reikalavimų įvykdymą.
12.4.4. Tiekėjas per 6 mėnesius nuo Sutarties pasirašymo turi įvykdyti mokymus Pirkėjo darbuotojams, kuriuose būtų aptarti Prekių elektros energijos vartojimo efektyvumo didinimo aspektai (vartojimo parametrų reguliavimas, tikslinimas, ir kt.). Tiekėjas iki mokymų pradžios pateikia ir su Pirkėju raštu (el. paštu) suderina mokymų datą ir mokymo dalyvių skaičių. 
Nustačius, kad Tiekėjas nesilaiko šiame punkte bent vieno nustatyto reikalavimo, Tiekėjui taikoma Specialiųjų sąlygų 9.5 punkte nurodyto dydžio bauda.

	12.5. Su perkamomis Prekėmis susiję socialiniai kriterijai
	Netaikoma


	13. BENDRŲJŲ SĄLYGŲ PAKEITIMAI IR PAPILDYMAI 
(jeigu būtina dėl konkretaus Sutarties dalyko specifikos) 

	13.1. 
	Šalys susitaria pakeisti nurodytą Sutarties Bendrųjų sąlygų punktus ir išdėstyti juos nauja redakcija:
3.2.3. Tiekėjas turi teisę Sutarties vykdymui pasitelkti naujus, Specialiosiose sąlygose nenurodytus subtiekėjus, kurių pajėgumais nesirėmė pirkimo dokumentuose numatytiems kvalifikacijos reikalavimams pagrįsti. Sudarius Sutartį, tačiau ne vėliau negu Sutartis pradedama vykdyti, Tiekėjas įsipareigoja Pirkėjui pranešti tuo metu žinomų subtiekėjų pavadinimus, kontaktinius duomenis ir jų atstovus. Pirkėjas taip pat reikalauja, kad Tiekėjas ne vėliau nei prieš 20 (dvidešimt) darbo dienų informuotų apie minėtos informacijos pasikeitimus bei naujų subtiekėjų pasitelkimą visu Sutarties vykdymo metu. Pirkėjas (jeigu buvo taikoma pirkimo dokumentuose) turi patikrinti, ar nėra subtiekėjo pašalinimo pagrindų ir subtiekėjo atitiktį nacionalinio saugumo interesams ir kilmės reikalavimams. Jeigu subtiekėjo padėtis neatitinka bent vieno iš nurodytų reikalavimų, Pirkėjas reikalauja pakeisti šį subtiekėją reikalavimus atitinkančiu subtiekėju. Pirkėjas per 20 (dvidešimt) darbo dienų raštu informuoja Tiekėją apie leidimą pasitelkti naują subtiekėją, kurio pajėgumais Tiekėjas nesirėmė pirkimo dokumentuose numatytiems kvalifikacijos reikalavimams pagrįsti, tačiau šis terminas gali būti pratęsiamas, jeigu atsiranda nuo Pirkėjo nepriklausančios aplinkybės. Pirkėjui sutikus, Šalys pasirašo Susitarimą, kuris laikomas neatsiejama Sutarties dalimi.
3.2.5. Subtiekėjus, kurių pajėgumais Tiekėjas nesirėmė pirkimo dokumentuose numatytiems kvalifikacijos reikalavimams pagrįsti, Tiekėjas gali keisti savo nuožiūra, apie tai raštu ne vėliau, kaip prieš
20 (dvidešimt) darbo dienų informuodamas Pirkėją. Pirkėjas 
(jeigu buvo taikoma pirkimo dokumentuose) turi patikrinti, ar nėra subtiekėjo pašalinimo pagrindų  ir subtiekėjo atitiktį nacionalinio saugumo interesams ir kilmės reikalavimams. Jeigu subtiekėjo padėtis neatitinka bent vieno iš nurodytų reikalavimų, Pirkėjas reikalauja pakeisti šį subtiekėją reikalavimus atitinkančiu subtiekėju. Pirkėjas per 20 (dvidešimt) darbo dienų raštu informuoja Tiekėją apie leidimą pakeisti subtiekėją, tačiau šis terminas gali būti pratęsiamas, jeigu atsiranda nuo Pirkėjo nepriklausančios aplinkybės. Pirkėjui sutikus, Šalys pasirašo Susitarimą, kuris laikomas neatsiejama Sutarties dalimi.
3.2.8. Tiekėjas privalo ne vėliau nei prieš 20 (dvidešimt) darbo dienų iki numatomo subtiekėjo, kurio pajėgumais Tiekėjas rėmėsi, kad atitiktų pirkimo dokumentuose nustatytus kvalifikacijos reikalavimus, ar specialisto keitimo pateikti Pirkėjui argumentuotą rašytinį prašymą ir šiuos dokumentus <...>.
3.2.9. Pirkėjas, gavęs Tiekėjo prašymą su kitais Sutartyje nurodytais dokumentais, per 20 (dvidešimt) darbo dienų įvertina keitimo galimybes ir raštu informuoja Tiekėją apie leidimą pakeisti subtiekėją ar specialistą, tačiau šis terminas gali būti pratęsiamas, jeigu atsiranda nuo Pirkėjo nepriklausančios aplinkybės. Pirkėjui sutikus, Šalys pasirašo Susitarimą, kuris laikomas neatsiejama Sutarties dalimi.
3.3.3. Tiekėjas privalo ne vėliau nei prieš 20 (dvidešimt) darbo dienų iki numatomo partnerio keitimo arba atsisakymo pateikti Pirkėjui argumentuotą rašytinį prašymą ir šiuos dokumentus <...>.
3.3.4. Pirkėjas, gavęs Tiekėjo prašymą su kitais Sutartyje nurodytais dokumentais, per 20 (dvidešimt) darbo dienų įvertina keitimo galimybes ir raštu informuoja Tiekėją apie Sutarties nutraukimą arba apie leidimą atsisakyti ar pakeisti partnerį, tačiau šis terminas gali būti pratęsiamas, jeigu atsiranda nuo Pirkėjo nepriklausančios aplinkybės. Pirkėjui sutikus, Šalys pasirašo Susitarimą, kuris laikomas neatsiejama Sutarties dalimi.
3.4.1.2. Pirkėjas ne vėliau kaip per 3 (tris) darbo dienas nuo Bendrųjų sąlygų 3.4.1.1 punkte nurodytos informacijos gavimo dienos informuoja subtiekėjus apie tiesioginio atsiskaitymo galimybę.
12.1.3. Jei Specialiosiose sąlygose to reikalaujama, Tiekėjas, norėdamas gauti avansą, kreipdamasis dėl avanso išmokėjimo kartu su išankstinio mokėjimo sąskaita Pirkėjui turi pateikti avanso užtikrinimą – banko garantiją arba draudimo bendrovės laidavimo draudimo raštą arba kitą sutartinių įsipareigojimų įvykdymo užtikrinimą, ne mažesnei kaip Specialiosiose sąlygose prašomo avanso dydžio sumai kartu su apmokėjimą patvirtinančiais dokumentais (toliau – Avanso užtikrinimas). 

	13.5.
	Sutarties Bendrosiose sąlygose nurodytos alternatyvios nuostatos (su prierašu „jei taikoma“ ir pan.) taikomos tik tokiu atveju, jeigu jos konkrečiai aprašomos Sutarties Specialiosiose sąlygose.

